Bánk bán betiltásai:

* A székesfehérvári színészek pesti játékukon szerették volna bemutatni 1819-ben, de a cenzúra nem engedélyezte.
* [1851](https://hu.wikipedia.org/wiki/1851)-től [1859](https://hu.wikipedia.org/wiki/1859)-ig a Bach-korszakban, és utána is egészen a kiegyezésig nem játszhatták, hosszú szünet után 1868-ban volt az első teljes szöveggel előadott darab

SZIGORÚAN TITKOS

Belügyminisztérium

Művelődésügyi Főosztály

Adta: „Bánkódó Eszbíoriv”

Budapest, 1948. március hó 16-án.

Tárgy: Közművelődési visszaélés

Jelentem, hogy a Budapesti Nemzeti Színház 1948. március 14.-ei Bánk bán előadását Márkus László rendezésében kivizsgáltam.

A vizsgálat eredménye a következő:

Az előadás folyamán több kritériumot is sértő körülményt találtam, mely alapján a fent nevezett dráma játszásának megszüntetését javasolom.

A műben túlságosan erőteljesen jelentik meg a nacionalizmus eszméje (lásd Bánk bán személye és helytelen erkölcsi felfogása), amely szemben áll a szocialista elvekkel, és súlyosan sérti Rákosi elvtárs programját, az ötéves terv sikerét. Félő, hogy esetlegesen a magyar emberek nemzettudatát erősíti, ezzel nehezíti az internacionalizmus elérését.

Ezenfelül a színdarab egyik főszereplője, nevezetes Petúr bán, idegengyűlölő és összeesküvő megnyilvánulásaival egyértelműen mozgolódást ébresztett a nézőközönség körében. Éppen ezért, úgy gondolom, a magyar népben hatalomellenes gondolatokat ébreszthet testvér országunk, Oroszország irányába. A Magyarországon ideiglenesen állomásozó szovjet csapatok ellen tüzeli a népet, tehát további ellenforradalmi próbálkozások elfojtásának érdekében a színdarab azonnali betiltása szükséges.

A színdarabban túlsúlyban vannak a feudalizmust képviselő szereplők, amelynek eszméje nem fér össze a proletariátussal, amit egyedül a Tiborc nevű paraszt képvisel. Ráadásul ezt a személyt a despotikus uralmat jelképező Bánk kizsákmányolja, amely a proletárok elnyomásának a szimbóluma lehet. A hozzá hasonló munkások feletti zsarnokságot nem szabadna színházi darabban bemutatni. Túlságosan is szemet szúr az osztályidegenség, a nemesség vezető szerepe.

Nem szabad figyelmen kívül hagyni egyes szereplők nyilvánvaló nyugati származását, amelynek kultúrájától a nagyközönséget el kell szigetelni. Nem beszélve a gusztustalan vallási megnyilvánulásokról, melyből legalább hatvan darabot számoltam, és melyeket eszmerendszerünk egyértelműen kizár.

Értékelés:

Ez a színdarab abszurd, nyilvános előadásra alkalmatlan, politikailag és erkölcsileg egyaránt kifogásolható. Javaslom a mielőbbi alapos átvizsgálását és beszűntetését.